Tervetuloa Jerusalem studioon!
Lähi-idän epävakauden keskellä -
militantit lähestyvät Israelin rajoja -
sekä pohjoisessa että etelässä.
Lisäksi palestiinalaiset tekevät päivittäin väkivaltaisia iskuja.
Israel ei enää ole "keidas kaaoksen autiomaassa".
Näistä haasteista keskustelevat kanssani -
professori Avraham Diskin, -
Israelin politiikan asiantuntija Heprealaisesta yliopistosta, -
ja tohtori Mordechai Kedar, Lähi-idän asiantuntija Bar Ilan -yliopistosta.
Tervetuloa!
Tervetuloa myös TV7:n analyytikko Amir Oren!
Amir, Lähi-idän kaaos ei ole uusi asia, -
vaan se on jatkunut jo vuosia.
Miten Israel käsittelee näitä uusia haasteita, -
etenkin väkivalta-aaltoa, joka häiritsee israelilaisten arkielämää, -
mutta myös Lähi-idän kriisejä, -
nyt kun Venäjän mukaantulo aiheuttaa Israelille päänvaivaa.
Selventäisittekö tilannetta?
Kun luettelit haasteita hetki sitten, -
lista tuntui pelottavalta.
Vaikka Israel ei olisikaan keidas, -
se on silti vakauden saareke hyökyaaltojen keskellä.
Israel on nyt uhattuna niin sisä- kuin ulkopuoleltakin.
Sen strateginen asema on kuitenkin parantunut niistä ajoista, -
kun arabiarmeijat olivat sen rajoilla valmiina hyökkäykseen, -
tai kun Irakilla ja muilla mailla oli massatuhoaseita -
valmiina laukaistavaksi Israeliin.
Venäjä on nyt astunut näyttämölle, -
ja Israel vastaa siihen haasteeseen hyvin.
Tohtori Kedar, käsittelemme kunkin haasteen yksi kerrallaan.
Ensimmäinen haaste on ISIS, -
joka on median ja maailman huomion keskipisteessä.
Yksi Israelin suurimmista haasteista on ISISin suosion kasvu -
Israelin, Länsirannan ja Gazan väestön keskuudessa.
Tällä viikolla saatiin kiinni eräs solu, -
joka yritti tehdä suuren iskun Israelissa Nasaretista käsin.
Myös Länsirannan ja Gazan haasteet lisääntyvät.
ISISin kannattajat ovat ampuneet Gazasta Israeliin yli 18 rakettia.
Miten Israel käsittelee tätä haastetta?
Israel toimii kahdella kentällä, -
rajojensa sisällä, ja niiden ulkopuolella Lähi-idässä.
Kuten Amir Oren sanoi, kentälle on tullut uusi tekijä, Venäjä.
Israel tajusi, että tämä on Lähi-idän tulevaisuus, ainakin toistaiseksi.
Kun Putin ilmestyi kulmakunnalle mahtailemaan, -
Turkki teki kaikki mahdolliset virheet -
reagoidessaan Venäjän väliintuloon.
Israel sen sijaan lähti siihen mukaan. Venäjähän on mahtava supervalta.
Israel on toistaiseksi osallistunut tähän väliintuloon menestyksekkäästi.
Israelin ja Turkin asema Venäjään nähden ovat täysin erilaiset, -
koska Netanjahu ymmärsi alusta alkaen, -
että mukaan lähteminen on kannattavampaa kuin yhteenotto.
Näin Israel toimii maan ulkopuolella.
Mitä tulee Israelin sisäiseen tilanteeseen, -
kirjoitin vuosia sitten Nasaretin al-Qaidasta.
Nasaretissa oli sheikki nimeltä Abu Slim.
Hän värväsi miehiä Somaliaan -
taistelemaan Etiopian armeijaa vastaan.
Miesten oli tarkoitus liittyä al-Qaidaan kuuluvaan al-Shabaabiin.
Nasaret on islamistipesäkkeiden keskittymä.
Ne pesäkkeet ovat pieniä, mutta hyvin äärimmäisiä.
Siksi Israel julisti pohjoisen islamistiliikkeen laittomaksi.
Mielestäni se olikin tarpeen.
Niissä pesäkkeissä opetettiin vaarallisia asioita, -
ei ehkä avoimesti, mutta rivien välissä.
Liikkeen apulaisjohtaja Kamal Khatib saarnasi vuosi sitten Jerusalemissa, -
että hän aikoo tehdä Jerusalemista islamilaisen kalifaatin pääkaupungin.
Nykyään kalifaatti tarkoittaa ISISiä.
Näin ISISin ajatukset alkoivat levitä Israelin muslimien keskuuteen.
En väitä, että monet heistä olisivat siinä mukana, -
mutta kourallinenkin ISISin ajatuksiin ja toimintatapoihin ihastuneita -
on liikaa.
Professori Diskin, -
millainen on Israelin poliittinen linja tässä tilanteessa?
Israelin päästrategia on katsoa, mitä tapahtuu.
Tilanne on hauras, emmekä tiedä mihin suuntaan se kehittyy.
Olen jälleen samaa mieltä tohtori Kedarin kanssa.
99 % muslimeista ei ole väkivaltaisia, -
mutta 99,9 % terrorismista on ääri-islamistien tekoa, -
kuten erilaisten fundamentalististen sunnien ja shiiojen.
Nyt suuret joukot osallistuvat tällaiseen toimintaan.
Ääri-islamistinen ajattelu on suosittua.
Massatuhoaseet ovat lähes käden ulottuvilla.
Tilanne on siis äärimmäisen horjuva ja vaarallinen, -
ei vain Israelille, vaan koko maailmalle.
Eturintamassa oleva Israel toimii varovasti.
Israelissa vallitsee yksimielisyys siitä, että se on paras toimintatapa.
Tulevaisuudessa voi kuitenkin tapahtua mitä tahansa.
Kukaan ei arvannut, että yritys tuoda demokratia Irakiin, -
joka oli hölmö idea alun alkaenkin, -
johtaisi nykyiseen tilanteeseen.
Tämä tilanne on kuitenkin tuon yrityksen epätoivottu seuraus, -
joka uhkaa nyt koko maailmaa.
Israel pitää varovaisuutta ja malttia parhaana toimintatapana.
Ei kannata liioitella eikä puuttua asioihin, -
vaan koordinoida amerikkalaisten ja nyt myös venäläisten kanssa.
Mainitsitte alussa, että Israel "katsoo, mitä tapahtuu".
Onko näin passiivinen menettelytapa oikea nyt, -
kun edessä on näin paljon haasteita?
Pitäisikö Israelin sitten esimerkiksi hyökätä Iraniin, -
vaikka sen kanssa on päästy sopimukseen?
Israel kyllä aiemmin harkitsi sitä, mutta ei enää.
Pitäisikö meidän lähettää joukkoja kurdien avuksi -
Pohjois-Irakiin tai Syyriaan?
Ehkä puutummekin niihin asioihin jossain vaiheessa, -
mutta yritämme toimia maltillisesti ja epäsuorasti.
Tulevaisuuden kehitys saattaa kuitenkin pakottaa Israelin -
toimimaan paljon aktiivisemmin.
Ensin täytyy asettaa tavoitteet, -
ja sitten toimintatavat määrittyvät niiden mukaan.
Israel olisi tyytyväinen vallitsevan tilan säilymiseen.
Sen ei siis kannata puuttua tilanteeseen kalliilla hinnalla -
ja palata sitten samoille rajoille ja samalle linjalle.
Israel on kärsinyt "vapaaehtoisista sodistaan", -
kuten Libanonin sodasta vuonna 1982.
Se on oppinut läksynsä.
Nyt Israel on omaksunut sivustakatsojan osan.
Se on asettanut kuitenkin tietyt punaiset linjat.
Se ei salli sitä, -
että Iran tai Syyria vie täsmällisempiä raketteja Hizbollahille.
Niitä raketteja saatetaan ampua Israeliin.
Muitakin tällaisia asioita Israel on määritellyt julkisesti.
Muutoin Israel pysyttelee sivussa tarkkaillen, -
milloin sen turvallisuuden perustarpeet vaativat väliinmenoa.
Israel tietää, että liittoumalle olisi haitaksi, -
jos sen mukanaolo olisi näkyvämpää.
Tilanne on kuitenkin nyt se, -
että militanttiryhmät, kuten Jabhat al-Nusra Syyrian rajalla, -
lähestyvät ja vahvistuvat.
Myös ISIS on lähellä Jordanian ja Israelin rajaa.
Se on säilyttänyt potentiaaliset strategiset valmiutensa alueella.
Etelässä ISISin ja Wilayat Sinain liittouma vahvistuu.
Se on uusi versio alueella toimineesta Ansar Bait al-Maqdisista.
Tällä viikolla raportoitiin, -
että Wilayat Sinai pysäytti Iranin lähetyksen Hamasille Gazaan.
Wilayat Sinai pystyy nyt ampumaan enemmän raketteja Israeliin.
Ympärillä on näin paljon vaaroja, ja Israel vain odottelee!
Se on kyllä hullua.
Israelin arkkivihollinen Iran ja tämän liittolainen Hamas vastustavat -
ISISin Siinain haaraa Wilayat Sinaita.
Iranhan avustaa myös Assadia taistelussa ISISiä vastaan.
Yhtäkkiä Israelin viholliset taistelevat toisiaan vastaan.
Israelissa väiteltiin 35 vuotta sitten siitä, -
oliko kustannustehokasta vetäytyä Siinailta -
vastineeksi rauhasta Egyptin kanssa.
Nyt näemme, että jos Israel olisi jäänyt Siinaille, -
ja ISISin haaran kanssa olisi tullut tällainen yhteenotto, -
Israelin täytyisi nyt suunnata suuria voimia Siinaille.
Jordania on muuten Israelin tärkeimpiä Lähi-idän liittolaisia.
Israel panostaa hashemiittisen kuningaskunnan selviytymiseen.
Jos mainitsemanne uhka Pohjois-Jordaniasta toteutuu, -
Israel auttaa varmasti Jordaniaa.
Viime aikoina alueen kehitys on kuitenkin kääntynyt.
Monet Jordaniaan paenneet syyrialaiset ovat palaamassa Syyriaan.
Alueen tilanne näyttää rauhoittuvan.
Lähi-itä on kuin auto, -
jonka jokaisella pyörällä on oma moottorinsa.
Sen pyörät kulkevat kaikki eri suuntiin.
On mahdotonta tietää, mihin Lähi-itä on menossa.
Kukaan ei voi ennustaa, miltä se näyttää kuukauden päästä, -
vuodesta puhumattakaan.
Olen tutkinut Lähi-itää 50 vuotta.
Tämä vuosi on viideskymmenes. Opiskelen nyt arabiaa.
Olen aivan hämmentynyt.
En pysty sanomaan Lähi-idän kehityksen suunnasta mitään.
Kaikki säännöt on rikottu. Kansallisuusaate on kadonnut.
Jonkinlaiset heimojärjestelmät ovat tulleet tilalle.
Uskonnot ovat kiusallisesti mukana pelissä.
Ja kukapa olisi arvannut, että Venäjä alkaa taistella Lähi-idässä?
Ennen se vain lähetti aseita, -
mutta venäläissotilaita ei ole täällä ennen nähty.
Amerikkalaiset ovat tulleet silloin tällöin, -
mutta venäläiset eivät koskaan.
Iranilaiset taistelevat Syyriassa.
Syyriasta tuli tyhjiö, joka imaisi kaiken ympäriltään.
Israelkin on ottanut osansa Syyrian jäänteistä.
Kukaan ei osannut ennustaa tätä viisi vuotta sitten.
En tiedä, mitä on edessä.
Venäjä toimi täällä aktiivisesti kauan sitten.
Ei suoraan!
Se lähetti lentäjiä, -
mutta sattumoisin emme käyneet ilmataisteluja heidän kanssaan.
Se oli siis yli 40 vuotta sitten.
Venäläiset olivat tärkeässä osassa monissa hallinnoissa.
Se loppui vasta -
vuosien 1967 ja 1973 sotien jälkeen.
Nyt Venäjä on kuitenkin lähettänyt maajoukkoja, mikä on uutta.
Kuten tohtori Kedar kertoi.
Mielestäni voin ennustaa jotain.
Lyhyellä aikavälillä taistelut kiihtyvät.
Minkäänlaista sopimusta ei saada aikaan lähitulevaisuudessa.
Mukana olevat järjestöt ja ihmiset ovat liian kiihkomielisiä.
Toisaalla on Iranin puolisotilaalliset terroriryhmät, -
ja toisaalla sunnien ISIS, -
sekä niiden haarat ja al-Qaida.
Nämä ihmiset eivät ymmärrä järkipuhetta.
He pitivät siitä, kun Netanjahu sanoi USA:n kongressissa: -
"Valitettavasti vihollisemme vihollinen on vihollisemme."
Se pätee muuhunkin maailmaan, -
myös Viroon, Suomeen, Yhdysvaltoihin ja Venäjään.
Vastapuolella on hyvin kiihkomielistä väkeä.
Tätä ei ratkaista ilman verenvuodatusta.
Toivon, että suurelta verilöylyltä vältytään, -
ja ettei Israel osallistuisi siihen suoraan.
Istumme järisevän tulivuoren päällä.
Valitettavasti en pysty uskomaan, -
että rauhanomainen vakaus olisi mahdollista lähitulevaisuudessa.
Herra Oren, haluan siirtyä uuteen näkökulmaan.
Tällä viikolla New York Times julkaisi artikkelin, -
joka kuvaili ISIS-järjestöä.
Se kuvasi sitä "apokalyptiseksi järjestöksi", -
joka kutsuu länsimaiden armeijoita sotaan.
Siihen kutsuun aletaankin vähitellen vastata, -
mutta länsimaat ovat vielä hämillään.
Uskotteko, että Israel vedetään mukaan sotaan, -
vai pysyykö Israel tietyssä määrin passiivisena?
Kuten sanoitte, -
Israel yrittää estää Iranin rakettikuljetukset Hizbollahille.
Mitä tapahtuu?
ISIS on taitava psykologisessa sodankäynnissä.
Se mitä kerroitte, -
on ISISin pelotetaktiikkaa, ettei länsi tulisi mukaan.
Maajoukkojen lähettäminen on kuitenkin oikea toimintatapa.
Muuten ISISiä ei voiteta.
Päteekö se myös Israeliin?
Israel ei voi osallistua varsinkaan maajoukoin, -
koska taistelu muuttuisi jihadiksi juutalaisvaltiota vastaan.
Tämä muistuttaa siitä, -
mitä Saddam Hussein aikoi tehdä vuonna 1991.
Hän etsi veruketta johtaa miehittämäänsä Kuwaitia.
Veruke olisi ollut: "Jerusalem on tärkein, -
yhdistäytykäämme kaikki arabimaat taisteluun Israelia vastaan!"
Jos Israel olisi osallistunut Persianlahden sotaan, -
se olisi voinut toteutua.
Israelin ei tarvitse mennä väliin.
Tietysti jos Israel huomaa, että joukkoja keskitetään, -
tai jos ISIS saa käsiinsä maasta maahan -ohjuksia, -
varsinkin kemiallisilla tai biologisilla kärjillä varustettuna, -
silloin Israel reagoi.
Ei sen silti tarvitse osallistua maataisteluihin.
Tohtori Kedar, haluan siirtyä toiseen haasteeseen, Iraniin.
Tällä viikolla raportoitiin maasta maahan -ballistisesta ohjuksesta, -
jota Iran testasi Pakistanin rajalla.
Iran ei ilmoittanut tästä testistä, -
mikä rikkoo YK:n turvallisuus- neuvoston päätöslauselmia.
Miten Israel suhtautuu siihen, -
että kansainvälinen yhteisö ymmärtää asian vakavuuden, -
mutta ei kuitenkaan tee mitään?
Iran testaa nyt sitä, -
miten pitkälle se voi vedättää maailmaa -
iskemättä omaan nilkkaansa.
Iran selvittää, miten paljon se voi rikkoa sopimuksia -
ilman seuraamuksia.
Siitä tässä on kyse.
Iran tuudittaa maailmaa uneen vähä vähältä.
"Teemme tätä, mutta emme kehitä ydinaseita."
Se testaa maailman joustavuutta.
Jos maailma joustaa ohjusten suhteen, -
pian Iran kokeilee jotain muuta, ja sitten taas muuta.
Pian koko sopimus on pelkkää ilmaa.
Minusta Israelin tehtävä lähitulevaisuudessa on -
herättää maailma näkemään Iranin ydinasehankkeen edistymisen.
Israelin pitää soittaa hälytyskelloja.
Professori Diskin, oletteko samaa mieltä?
Israel on nyt vaiennut Iranin ydinohjelmasta.
Netanjahu vieraili juuri Yhdysvalloissa.
Hän laati Israelin puolustukselle houkuttelevan avustuspaketin.
Israel yritti saada siitä mahdollisimman ison.
Muuttaako Israel nyt asenteensa Irania kohtaan, -
vai pysyykö se jatkossakin hiljaa tästä aiheesta?
Täytyy muistaa, että Iranin hallinto on sitoutunut Israelin tuhoamiseen.
Se ei tunnusta Israelin legitimiteettiä.
Se julistaa sitä avoimesti.
Useimmat maailman muslimit kiistävät Israelin legitimiteetin.
Ne voivat silti hyväksyä sen tietyin ehdoin.
Iran ei kuitenkaan voi hyväksyä Israelin olemassaoloa, -
ja siksi se on todellinen uhka.
Kaikista toimintakeinoista ei kannata puhua julkisesti.
Sopimuksia ja valmiuksia on hyvä olla, -
koska tilanne on tällainen.
Ne eivät kuitenkaan ratkaise asiaa.
Suurin osa maailmaa ei ole valmis lähtemään sotaan.
Minusta se on virhe.
Monelta ongelmalta oltaisiin vältytty, -
jos maailman johtajilla olisi ollut enemmän rohkeutta -
erityisesti länsimaissa.
Itsepetos on helppoa.
"Olemme saavuttaneet sitä ja tätä, kaikki kääntyy vielä parhain päin."
Siihen en usko.
Monet israelilaiset ovat eri mieltä kanssani.
He pitävät analyysejani liian pessimistisinä.
Heillä on ruusuinen kuva maailmasta.
Annan herra Orenille tilaisuuden kommentoida.
Selventäisin katsojillemme, -
että tämä ballistinen ohjus pystyy kantamaan ydinkärkeä, -
ja se vahvistaa Iranin strategisia valmiuksia hyökätä Israeliin.
Eräs YK:n turvallisuusneuvoston päätöslauselma tosiaan käsittelee -
strategisia ohjuksia, -
mutta sen toimeenpano edellyttää kaikkien jäsenten suostumuksen.
Kiina ja Venäjä eivät nyt suostu tekemään mitään Irania vastaan.
Päätöslauselmathan mitätöidään heti kun Iran-sopimus on viimeistelty?
Päätöslauselmia on useita, eivätkä ne ole yhteensopivia.
Reaalipolitiikka on kuitenkin tärkeämpää.
Kun Israel laukaisee satelliitin, maailma päättelee, -
että sillä on strateginen ohjusvalmius.
Satelliitin sijaan se voi kantaa taistelukärkeä.
Israelille ei ole viisasta herättää huomiota valmiuksillaan.
Kertoisitteko lyhyesti, miten uskotte Israelin tilanteen kehittyvän?
Lähikuukausina keskustelemme siitä edelleen sanomatta lopullista sanaa.
Keskitymme yhteiskunnallisiin ja taloudellisiin aiheisiin, -
koska ne ovat lähivuosien huolenaiheita.
Kuten tohtori Kedar elegantisti sanoi...
Maailmanlaajuinen turvallisuusjärjestelmä romahtaa.
Venäjä, Syyria, Iran, Siinai, Pohjois-Afrikka, -
Boko Haram, Euroopan ja USA:n tapahtumat...
Maailma on turvaton.
Tässä kaikki tänään, kiitos professori Diskin ja tohtori Kedar!
Kiitos herra Oren asioiden selventämisestä!
Jatkamme todellakin asioiden pohtimista.
Kiitos myös katsojille, näkemiin ensi viikkoon!
Olet juuri katsonut Jerusalem studio -ohjelman.
Mikäli ohjelma oli sinusta antoisa, voit tukea Heaven TV7 Jerusalemia.
Soita 0600-10077 tai käytä ruudun viitenumeroa.
Lahjoittaa voi myös PayPalin kautta.
Lahjoituksesi mahdollistaa Jerusalem studion.
Suomennos: Hannele Lehtoranta